kardosdrur/scandi-wiki huggingface dataset:
County Kerry

KillarneyCounty Kerry (Irsk: Contae Chiarraí) er et county i den sydvestlige del af Republikken Irland, hvor det ligger i provinsen Munster. County Kerry omfatter et areal på 4.746 km² med en samlet befolkning på 139.616 (2006). Det administrative county-center ligger i byen Tralee. Navnet Kerry kommer fra Ciar. Ciar var en søn af Fergus, Konge af Ulster. Myterne fortæller at Ciars efterkommere bosatte sig i dette område af Munster. Grevskabet blev formelt oprettet som grevskab i 1606 da det gamle grevskab Desmond blev delt i grevskaberne Cork og Kerry.

Geografi 
Landskabets er præget af Atlanterhavskysten. Der er mange halvøer, små bugte og øer. De vigtigste halvøer er Dingle-Peninsula og Iverag-Peninsula. Af øer er de vigtigste Blasket Islands, Skellig Michael og Valentia Island.

I Kerry ligger Irlands højeste bjerg det 1041 meter høje Carrantuohil, som er en del af bjergkæden McGillycuddy's Reeks på halvøen Iveragh-Peninsula. Også det 950 meter høje Mount Brandon, nord for byen Dingle er et af Irlands højeste bjerge.

Historie 
De første menneskelige spor i Kerry går tilbage til Bronzealderen, omkring 2500 f.Kr., men der har i den førkristlige tid været bjergværksdrift i bjergene. Fra det 5. århundrede bredte kristendommen sig. Det er bevist at der i det 6. og 7. århundrede var cirka 100 klostre, eneboerbosteder og bedehuse. Mange af disse førkristelige steder er i nutiden bevaret som ruiner. Til de mest kendte hører øen Skellig Michael og klosteret Ardfert fra det 6. århundrede i landsbyen Ardfert og den romanske kirkeruin Kilmalkedar på halvøen Dingle Peninsula. I den tidlige del middelalderen eksisterede der flere små kongeriger, som var under overhøjhed af kongeriget Munster med sæde i Cashel i County Tipperary. Før County-systemet blev grundlagt mellem det 13. og 16. århundrede, bestod Kerry af klanterritorier, de "tuaths". I oldtiden var området opdelt i klanerne Ciarraige, Corco Duibne, Uí Cairpri Luachra og Éoganacht Locha Lein. Da anglonnormannerne ankom i den sidste del af det 12. århundrede, fik O'Connors det nordlige Kerry, O'Moriaritys midten og O'Sullivans, O'Donoghues og O'Mahonies den sydlige del. O'Falvays og O'Sheas kontrollerede halvøerne Iveragh Peninsula og Dingle-Peninsula.

I den første del af det 13. århundrede oprettede den normanske familie Fitzgerald, Jarlen af Desmond, de befæstede støtspunkter i byerne Castleisland og Tralee og Carrigafoyle Castle. De bragte engelske nybyggere til Kerry. Indtil slutningen af det 16. århundrede beholdt klanen Desmonds delvis deres uafhængighed. Efter flere mislykkede oprør tabte den sidste jarl af Desmond liv og land. Derefter grundlagdes i 1606 Countyet med sine nuværende grænser. 

På grund af den store hungernød i 1840erne og den afsluttende emigrationsbølge mistede County Kerry ca. to trediedele af indbyggerne. 

I det 19. århundrede var County Kerry et af de få områder, hvor det irske sprog, litteratur og musik stadig var bevaret.

Counties i Irland
County Limerick

County Limerick (Irsk: Contae Luimnigh) er et county i Republikken Irland, hvor det ligger i provinsen Munster. County Limerick omfatter et areal på 2.686 km² med en samlet befolkning på 183.863 (2006). Det administrative county-center ligger i byen Limerick.

Floden Shannon løber gennem byen Limerick og ud i Atlanterhavet. Limerick by administreres separat som countydistriktet Limerick.

Omkring byen Limerick strækker der sig et vidtløbende fladland på en sandstensryg, nogen steder også af vulkanske sten som trachyt og basalt. I vest er der plateauer af kalk og aandsten med tørvemoser og hede, mens de østlige og sydøstlige dele er præget af højlandene Slievefelim, Galty Montains og Ballyhoura Hills.

Historie 
Det antages at de første stenaldermennesker ca. 4000 år før vor tid bosatte sig i omegnen af søen Lough Gur. Der er ved Duntryleague fundet og dateret rester fra megalitkulturen fra ca. 3500 før vor tid. I keltertiden omkring 400 før vor tid blev landet opdelt i små ubetydelige kongeriger (også kaldt tuath). 

I det 5. århundrede bredte kristendommem sig i området omkring Limerick og der blev grundlagt klostre som Ardpatrick, Mungret og Kileedy. 

I 812 grundlagde vikingerne på en ø i flode Shannon, som i dag hedder Kings Island, byen Limerick, hvorfra de omkring år 1000 fordrev den irske konge Brian Boru. 

Da kongen af Munster Donal Mór O'Brien døde i 1194, overtog Anglonormannerne kontrollen over Limerick, og i 1210 blev County Limerick officielt grundlagt. Efterhånden blev de normanniske invasionsstyrker integreret.

Eksterne henvisninger 

Counties i Irland
County Tipperary

County Tipperary (Irsk: Contae Thiobraid Árann) er et county i  provinsen Munster i Republikken Irland. County Tipperary omfatter et areal på 4.303 km² med en samlet befolkning på 149.040 (2006). 

Administrativt er det delt i North Tipperary med administrationsbyen Nenagh og South Tipperary med administrationsbyen Clonmel. Denne deling skete formelt allerede ved oprettelsen af de nuærende grevskaber i 1898.

Der er overvejende landbrug med kvæg og fåreavl. Endvidere er der teksttilindustri og ved  landsbyen Silvermines ved Nenagh liggerder en stor bly og zinkmine.

Tipperarys centrale fladland er omgivet af bjergene Galtee Mountains og Knockmealdown Mountains i den sydlige del, Slievenamon og Sieveardagh Hills i øst og Arra Mountains og Slievefelim i vest. Mod County Limerick åbner fladlandet sig i overdrevet Golden Vale. I Tipperary ligger også den grønne dal Glen of Aherlow.

Eksterne henvisninger 
Turistinformation 
Tipperary Peace Convention  
Tipperary Institute 
South Tipperary 
North Tipperary 

Counties i Irland
County Waterford

County Waterford (Irsk: Contae Phort Láirge) er et county i Republikken Irland, hvor det ligger i provinsen Munster.

County Waterford omfatter et areal på 1.837 km² med en samlet befolkning på 113.241 (2006). 

Det administrative county-center ligger i byen Waterford.

Counties i Irland
Sallingsund Fodbold Club

Sallingsund Fodbold Club (forkortet Sallingsund FC eller SFC) er en dansk fodboldklub beliggende i Nordsalling med godt 280 medlemmer (marts 2006). Afvikling af klubbens hjemmebanekampe er fordelt mellem Durup Stadion og Glyngøre Stadion. Igennem hele klubbens historie har man udelukkende spillet i de lokale serier under Jydsk Boldspil-Union (JBU).

Klubbens historie 
Fodboldafdelingerne i de to lokaler foreninger i Durup og Glyngøre havde allerede i starten af 1980'erne et samarbejde omkring en række ungdomshold i 11-mandsfodbold, hvilket medførte at foreningerne bestyrelser undersøgte muligheden for dannelsen af en ren fodboldklub. Dette kom til en afstemning på to samtidige ekstraordinære generalforsamlinger i foreningerne i efteråret 1987, hvilket resulterede i bred enighed om en fusion. Sallingsund FC blev stiftet den 29. oktober 1987 ved en sammenlægning af de to fodboldafdelinger under Durup Idræts Forening og Glyngøre Idræts Forening. SFC's første formand blev Frede Skovsted, som efterfulgtes af Peter Vestergård, Chris Sørensen og Villy Hansen. Indtil 2004 var foreningen økonomisk tilknyttet moderklubberne. Klubben er medlem af Skive Idrætssamvirke.

Fodboldklubben råder i dag således over tre fodboldbaner i henholdsvis Glyngøre og Durup med en lysbane begge steder. Foreningens eget klubhus er placeret i Glyngøre, og det er også fodboldbanen i Glyngøre (med en skråning langs den ene langside), der betragtes som hjemmebane af spillerne. I Durup har man omklædningsfaciliteter ved Durup Idræts- og Svømmehal. Grunden hvorpå klubbens lokaler er lokaliseret er ejet af Skive Kommune (tidligere Sallingsund Kommune).

Klubbens bedste hold har tidligere været rangeret i serie 2 under Jydsk Boldspil-Union (JBU), hvilket er klubbens højeste placering, men det bedste hold har også været nede i serie 5. På det pågældende tidspunkt rådede man over tre herreseniorhold, mens man i 2007-sæsonen råder over to herreseniorhold. Førsteholdet er i øjeblikket placeret i Serie 5, mens andetholdet er placeret i Serie 6. I øjeblikket findes der også et hold bestående af ukrainere fra div. landbrug rundt omkring i Salling, der også spiller i Serie 5. Derudover har klubben en del ungdomshold for både drenge og piger samt to oldboyshold under både JBU og DGI. Klubben havde i midten af 1990'erne et godt dame hold, som opnåede at spille i Serie 1.

I 2007-sæsonen endte klubbens førstehold på en 2. plads i serie 4, og sikrede sig dermed oprykning til serie 3. 2007-sæsonen bød også på kampe i Landspokalturneringen for herrer, hvor det blev til sejre over serie 4-holdene Lyngs/Uglev og Frøstrup/Hannæs IF og serie 3-holdet Hanstholm IF, inden serie 2-holdet FS Midtthy gjorde det af med SFC.

Fodnoter og referencer

Ekstern kilde/henvisning 
Sallingsund FC's officielle hjemmeside

Fodboldklubber under DBU Jylland
Skive Kommune
Etableret i 1987
Ærø Natur- og Energiskole

Ærø Natur- og Energiskole er en privat forening med det formål at formidle viden og oplevelser omkring Ærø.

Skolen blev startet i 1991 som et tilbud til, øens skoler, tilrejsende lejrskoler, interessegrupper, turister og til ærøboerne.Med støtte fra Friluftsrådet og Ærø Kommune havde skolen fra 1996 til 2015 en fastansat naturvejleder, som stod for skolens daglige drift. 

Foreningen arrangerede ture, foredrag og undervisning for lejrskoler, turister og andre interesserede om natur, energi og kulturhistorie.

Skolen formidlede kendskab til vedvarende energi. 2015 ophørte foreningens praktiske aktiviteter. 2015 indledte foreningen et samarbejde med Air Erria Aps. Digitaliseringen af bøgerne sker i samarbejde mellem parterne

Litteratur 

Oversigt over Ærø Natur- og Energiskoles udgivne hæfter:

Serie 1:

 1: Landsbyerne Øster Bregninge og Vester Bregninge
 2: Landsbyen Store Rise på Ærø
 3: Ærøskøbing Havn
 4: Landsbyen Olde
 5: Skovby på Ærø
 6: Dejrø
 7: Ærøs retshistorie
 8: Søfart fra Ærøskøbing
 9: Landsbyen Græsvænge
 10: Ommel – en landsby på Ærø
 11: Om Ærøskøbing og Dunkær
 12: Herremarkerne omkring Søbygaard
 13: Skulpturer og mindesmærker på Ærø
 14: Landsbyen Stokkeby
 15: Lilleø
 16: Gårdenes navne på Ærø
 17: Vestermølle, Søbygaard, Vitsø Nor og Leby Mark. Erindringer
 18: Landsbyen Dunkær
 19: Landsbyen Lille Rise
 20: Ærøskøbing Fjernvarme
 21: Egnen omkring landsbyen Haven
 22: Landsbyen Kragnæs
 23: Nørre Skovbymark
 24: Gader og veje på Ærø
 25: Halmø
 26: Borgnæs på Ærø
 27: Tranderup - Vindeballe
 28: Træsko
 29: Urehoved og Bjerget
 30: Møllebakken, Løkken og Tivoli
 31: Vråvejen og Statene
 32: Sygehusvejen

Serie 2:

 1: Helge Hansen: Det var så det … Erindringer

Eksterne henvisninger 
 Oversigt over videnbasehæfter fra Ærø Natur- og Energiskole

Natur- og Energiskole
Uddannelsesinstitutioner i Danmark
Foreninger fra Danmark
Etableret i 1991
Symposion (Platon)

Symposion er en filosofisk dialog skrevet af Platon nogen tid efter 385 f.Kr.. Selve historien begynder i Athen hos tragediedigteren Agathon, der afholder et symposion som andendagsgilde for at fejre sin førsteplads i en digterkonkurrence. Det meste af historien er en diskussion om begrebet kærlighed, der omfatter både satiriske og seriøse taler holdt af en gruppe mænd.

Symposion blev sandsynligvis skrevet på samme tid som Platons Staten og Faidros. De to tekster anses som Platons litterære højdepunkt. Platon er grundig i sin udformning af et realistisk miljø og historiske troværdighed. Teksterne er også brugt til at analysere athensk socialhistorie og seksuelle opførsel.

Deltagerne 
 Faidros, sofist.
 Pausanias, lovkyndig.
 Eryksimachos, naturvidenskabsmand.
 Aristophanes, komediedigter.
 Agathon, tragediedigter.
 Sokrates, filosof.
 Diotima er ikke er tilstede, men Sokrates refererer hendes synspunkter i sin tale.
 Alkibiades, græsk politiker og general.

Indledningen 
For 15 år siden holdt tragediedigteren Agathon et symposion som andendagsgilde for at fejre sin første sejr i en digterkonkurrence i Dionysia i 416 f.Kr.. En meget kendt og omtalt diskussion om kærlighed fandt sted her. Aristodemos, som var tilstede, fortalte Phoenix og Apollodores om dialogen. Phoenix fortalte det videre til ukendt, mens Apollodores tilspurgte Sokrates derom. Sokrates var jo var med i dialogen. Den ukendte person fortalte det videre til Glaukon, Platons bror, men det var en utroværdig version, der skabte tvivl om, hvor langt tid siden diskussionen blev afholdt. Glaukon har nu fået fortalt en bedre version af Apollodores. Fra og med dette tidspunkt citeres Apollodores.

Faidros' tale 
Faidros indleder sin tale på klassisk vis med et citat af Hesiod, der fastslår, at Eros er den ældste gud, uden forældre. Derfor er det ham, man bør takke for de største goder; at have en god elsker eller at være den elskede. Dette er bl.a. gavnligt blandt soldater, da man da er villig til at dø for den man elsker.

Derefter nævnes tre eksempler. I det første viser en kvinde stor kærlighed ved at ofre sit liv; hun redder dermed sin mands liv.
I det andet eksempel omtales en svag citarspiller, Orfeus, der ikke har mod til at gå i døden for sin hustru, og derfor ikke genvinder hende. Han bliver dræbt af thrakiske kvinder, som han har afvist, fordi han var i sorg.
Det 3. eksempel omtaler homoseksuel kærlighed mellem Patroklos og Achilleus. Denne hyldes for sit heltemod ved at redde vennen, selv om han vidste, at han selv ville lide døden.

Litteratur 
 Carsten Høeg og Hans Ræder: Platons Skrifter (1954) C.A. Reitzels forlag (bind III, s. 81-148)

Filosofiske skrifter
Filosofi
Sør Arena

Sør Arena () er hjemmebane for fodboldklubben IK Start fra Kristiansand, der spiller i den norske Tippeligaen. Der er plads til 14.300 (alle siddepladser).

Agders geografi
Bygninger, konstruktioner og anlæg i Kristiansand
Fodboldstadioner i Norge
Etableret i 2007
Nørreskoven (Vejle)

Nørreskoven er beliggende på skrænterne på nordsiden af Vejle Fjord. Nørreskoven (den nordlige skov) er især kendt for sine store gamle bøge. Her findes bøge plantet i 1710, de ældste i Vejles skove.

I Nørreskoven ligger blandt andet Frederik d. 7.'s høj, Helligkilden, Dyrehaven og Vejle Stadion – hjemmebane for Vejle Boldklub. Umiddelbart ved siden af Vejle Stadion finder man stilk-egen “Kong Hans Eg”, der stammer tilbage fra begyndelsen af 1500-tallet. 

Nørreskoven strækker sig fra Bredballe langs fjorden og helt ind i Vejle by. Nedenfor skoven langs Vejle Fjord finder man blandt andet badestranden Albuen, Skyttehushaven og det prestigefulde boligbyggeri Bølgen, der er Vestdanmarks dyreste boligprojekt per april 2009. Nord for skoven ligger bolig – og industriområdet Nørremarken.

Nørreskoven ved Vejle tilhører Vejle Kommune og ikke staten.

Kilder 

Statsskove i Danmark
Vejle
Purpurstenbræk

 
Purpurstenbræk (Saxifraga oppositifolia), også skrevet Purpur-Stenbræk, er en staude med en lav, pudeagtig eller tæppedannende vækst. Den er f.eks. almindelig over hele Grønland i klipperevner og på fjeldmarker, hvor det er den nordligst voksende af de højere planter.

Beskrivelse 
Bladene sidder modsat i 4 rækker og danner små rosetter. Bladene er tungeformede og ganske små (skælagtige), og de er dækket af fine hår langs randen. Blomstringen sker i maj-august alt afhængigt af snesmeltningen. Planten har ca. 1 cm store purpurrøde til rosafarvede blomster med omvendt ægformede kronblade. De blomstrende stængler er oftest uden blade og bærer hver en enkelt, endestillet blomst.

Den er en af de første planter, som blomstrer i højfjeldet og Arktis, og det skyldes, at knopperne allerede bliver dannet det foregående efterår. De få højarktiske og højalpine insekter lokkes af de forholdsvis store blomster, som får øget signalvirkning ved den tætte, pudeagtige vækstform.

Højde x bredde og årlig tilvækst: 0,05 x 0,20 m (5 x 5 cm/år).

Hjemsted 
Planten er almindeligt forekommende i højarktiske områder samt i bjergområder længere sydpå, sådan at den (med sine underarter) dækker et område fra Sierra Nevada via alpine højder i de europæiske, asiatiske og nordamerikanske bjergkæder over Nordeuropa, Sibirien, det nordligste Nordamerika til Grønland, hvor den findes på 83°15' nordlig bredde, hvorved den er den nordligste af de højere planter. I alperne foretrækker arten stenede moræner og højder mellem 1600 og 3800 m.

Den holder rekorden for verdens nordligste voksende blomst da den vokser på Kaffeklubben Ø, ud for Nordgrønlands kyst.

Anvendelse 
Planten er den canadiske provins Nunavuts nationalblomst. På Grønland plukker befolkningen de nektarfyldte blomster og spiser dem. Det er en markant, karakteristisk og iøjnefaldende plante, som er populær i alpine haver. Planten er dog vanskelig at få til at trives i et varmere klima.

Kilder 
 Tyge W. Böcher m.fl. Grønlands Flora, 3. udgave 1978. .

Noter

Eksterne henvisninger 

Flerårige urter
Rosa blomster
Violette blomster
Regierungsbezirk Leipzig

Leipzig er en af de tre regierungsbezirk i den tyske delstat Sachsen, Tyskland, som ligger i den nord-vestlige del af delstaten.

Regierungsbezirke i Tyskland
Sachsen
Regierungsbezirk Dresden

Dresden er en af de tre regierungsbezirk i den tyske delstat Sachsen. Området ligger i den syd-østlige del af delstat.

Sachsen
Regierungsbezirke i Tyskland
Regierungsbezirk Chemnitz

Chemnitz er en af de tre regierungsbezirke i den tyske delstat Sachsen, som ligger i den syd-vestlige del af delstaten.

Sachsen
Regierungsbezirke i Tyskland
Alba (distrikt)

Alba (ungarsk: Fehér) er et distrikt i Transsylvanien i Rumænien med 382.747 (2002) indbyggere. Hovedstad er byen Alba Iulia.

Byer 
 Alba Iulia
 Aiud
 Blaj
 Sebeş
 Cugir
 Ocna Mureş
 Zlatna
 Câmpeni
 Teiuş
 Abrud
 Baia de Arieş

Kommuner

Demografi 

Alba
Hummer (bilmærke)

Hummer er et amerikansk bilmærke som producerer pickupper og SUV'er, som er en del af GMC, oprindeligt ejet af AM General fra 1992.

Den første Hummer-model var en civil udgave af den militære M998 HMMWV, populært kaldet "Humvee" som en slags udtale af HMMWV (High Mobility Multipurpose Wheeled Vehicle). Golfkrigen i 1991 medførte ny opmærksomhed omkring HMMWV i medierne, og AM General gik med på at sælge en bil til skuespilleren Arnold Schwarzenegger. Senere i 1991 producerede de en civil model, herefter kaldet "Hummer" baseret på M998 som de solgte i relativt stort antal på trods af den høje pris.

Et samarbejde med General Motors medførte at de overtog en del rettigheder, og resultatet blev Hummer H2. Denne model blev præsenteret på Detroit-udstillingen i år 2000. H2 er ikke baseret på Hummer H1, men har en visuel lighed. Samtidig blev den første model omdøbt til H1.

I 2005 blev også Hummer H3 lanceret. Den er endnu mindre end H1 og H2, men er alligevel større end en sædvanlig SUV.

Hummer er i lighed med andre SUVer blevet kritiseret for sit relativt høje energiforbrug og heraf afledte store bidrag til CO2-udledning. Førnævnte Arnold Schwarzenegger har, efter at være blevet guvernør i det miljøvenlige Californien, udskiftet sin Hummer-flåde med mere miljøvenlige køretøjer.

Eksterne links 
Officiel hjemmeside 

Bilproducenter fra USA
SUV'er
General Motors
Bilmærker
Sierra Nevada (Spanien)

Sierra Nevada er Spansk og betyder ”Snedækket bjerg”. Bjergkæden ligger i den spanske, selvstyrende region Andalusien (provinserne Granada og Almería). Den når med sine 3.482 m de største højder på den Iberiske halvø, og toppene er som regel snedækkede fra november til ind i maj. De højeste toppe er Mulhacén (3.482 m), Pico del Veleta (3.397 m) og Alcazaba (3.392 m). Sierra Nevada strækker sig i vest-østlig retning langs en del af Spaniens Middelhavskyst, og nogle steder (f.eks. i og omkring byen Almería) når de bratte bjergsider helt ned til havet.

Bjergkæden blev dannet ved den opskydning af den europæiske kontinentalplade, som begyndte, da den afrikanske forskød sig nordpå og ind under Europas sydkant. Denne bevægelse foregår stadig, og derfor oplever området jordskælv flere gange om året.

Bjergkædens retning og havnærhed skaber et meget mildt lokalklima, den såkaldte Costa tropical, der er velegnet til dyrkning af sydfrugter. Siden 1999 er det centrale område af Sierra Nevada fredet som nationalpark.

Eksterne henvisninger 

 Sierra Nevada 
 Sulayr 

Andalusien
Bjergkæder i Spanien
Vintersportssteder i Spanien
Regierungsbezirk Stuttgart

Stuttgart er en af de fire administrative distrikter (tysk: regierungsbezirk) i Baden-Württemberg, Tyskland, som ligger i den nord-østlige del af delstaten Baden-Württemberg, og i den syd-vestlige del af Tyskland.

Baden-Württemberg
Regierungsbezirke i Tyskland
Skræppebladet

Skræppebladet er navnet på beboer- og foreningsbladet i Brabrand Boligforening. Bladet udkommer 8 gange om året.
Oplagstallet i 2015 er 5500, og bladet omdeles af ansatte i boligforeningen til samtlige husstande i boligforeningens afdelinger (med op mod 15.000 medlemmer). Det er endvidere muligt at abonnere på bladet, der således sendes til bl.a. biblioteker og andre medier. Bladet udkom første gang i 1970.

Redaktion 
Skræppebladets redaktion vælges af hver afdeling i Brabrand Boligforening alt efter afdelingens størrelse. Alle afdelinger kan vælge mindst et redaktionsmedlem, der således opnår status som tillidsvalgt i boligforeningen. 
Redaktionen består desuden af frivillige, og her er kravet til optagelse i redaktionen kun interesse for redaktionsarbejdet. 
Endvidere er der tilknyttet faste skribenter, der leverer artikler, men som ikke er en del af redaktionen. De har dog adgang til redaktionsmøder og redaktionens faciliteter.

Redaktøren udpeges af redaktionen og er ansvarshavende redaktør. Redaktionen er fri og uafhængig af ansatte og andre valgte til f.eks. bestyrelser.

Redaktionens størrelse varierer over årene – ikke så meget i forhold til antal beboere, men mere i forhold til hvor mange, der frivilligt melder sig til redaktionen. Det er således, at selv om alle afdelinger kan indstille redaktionsmedlemmer, så er de ikke forpligtet til det.

Ansatte 
Skræppebladet er et semiprofessionelt medie, der er baseret på frivillige skribenter og ansatte til at varetage øvrige opgaver. Således er der en ansat redaktionssekretær på deltid, tegner/illustrator, korrekturlæser og layouter. 
Redaktionen kan i beskedent omfang trække på f.eks. sekretærer ansat i Brabrand Boligforenings administration, og redaktionen har på den måde adgang til forskellige arkiver og tjenester. F.eks. sekretariatets udsendelse af blade til abonnenter.

Profil 
Skræppebladet udkommer som et magasin i fire farver i et format der nærmer sig A4 på højkant. Bladet indeholder både faste rubrikker (som udgør cirka halvdelen af bladet) og forskellige nyheder, der oftest er enten boligpolitiske eller relateret til det nærmiljø, hvor kærnelæserne bor.

I årene op til nu har bladet bl.a. haft følgende faste rubrikker omkring interesse-relaterede emner: astronomi, natur, bøger, historie. (Årstallet afspejler alene denne artikels seneste opdatering)

Det, der har fyldt mest i bladet, er dog beboerrelevante oplysninger og meninger. Lige fra dækning af Prinsesse Marys besøg i Gellerup over politiets forhold til beboere til støttekroner til forskellige integrationsprojekter.

Eksterne henvisninger 
 Skræppebladets hjemmeside

Tidsskrifter fra Danmark
Margretesminde

Margretesminde ligger i Ulbølle Sogn, Sallinge Herred, Svendborg Amt, Egebjerg Kommune, Region Syddanmark og er oprettet om en afbyggergård til Rødkilde i 1803 af Johan Lange, var en avlsgård under Rødkilde Gods fra 1803 til 1923. Hovedbygningen er opført 1868 i villastil.

Margrethesminde Gods er på 227,6 hektar med Kildelund.

Ejere af Margrethesminde 

 (1803-1829) Johan Jensen Lange
 (1829-1874) Erik Harding Lange
 (1874-1891) Christian Eriksen Lange
 (1891-1892) Erik Engelke lensgreve Schaffalitzky de Muckadell
 (1892-1923) Ludvig Sophus Vilhelm baron Schaffalitzky de Muckadell
 (1923-1943) Emma Margrethe Hansen gift Schaffalitzky de Muckadell
 (1943-1959) H. Iskov
 (1959-1970) E. Iskov
 (1970-1998) Else Marie Petersen
 (1998-) Ib Stevnhoved

Herregårde i Svendborg Kommune
Herregårde i Svendborg Amt